**ΙΣΤΙΟΠΛΟΪΚΟΣ ΟΜΙΛΟΣ ΜΥΤΙΛΗΝΗΣ**

**ΑΣΠΡΟΝΗΣΟΣ**

**25-26 Ιουνίου 2016**

**ΜΥΤΙΛΗΝΗ**

**ΠΡΟΚΗΡΥΞΗ ΑΓΩΝΑ**

1. **ΟΡΓΑΝΩΤΙΚΗ ΑΡΧΗ**

Ο Ιστιοπλοϊκός Όμιλος Μυτιλήνης, διοργανώνει τον ιστιοπλοϊκό αγώνα Ασπρόνησος 2016 για σκάφη καταμετρημένα κατά ORC-i και ORC-club.

1. **ΚΑΝΟΝΙΣΜΟΙ**

Ο αγώνας θα διέπεται από τους παρακάτω κανόνες και κανονισμούς:

1. Οι Διεθνείς Κανονισμοί Ιστιοδρομιών (RRS).
2. Τις Διατάξεις της Εθνικής Αρχής (ΕΙΟ).
3. Τις ειδικές διατάξεις της ΕΑΘ για αγώνες ανοικτής θάλασσας 2016.
4. Την παρούσα Προκήρυξη Αγώνων, τις Οδηγίες Πλου καθώς και τις τροποποιήσεις τους.
5. Από τη δύση έως την ανατολή του ηλίου, ο Διεθνής Κανονισμός Αποφυγής Συγκρούσεων στη Θάλασσα αντικαθιστά το Μέρος 2 των Κανονισμών Αγώνων Ιστιοπλοΐας (RRS) της ISAF.
6. Επιπρόσθετα θα ισχύουν και οι παρακάτω κανόνες:
	1. Ο κανόνας IMS.
	2. Ο κανόνας O.R.C. Rating Systems.
	3. Ο ειδικός κανονισμός ασφαλείας για αγώνες ιστιοπλοΐας ανοικτής θαλάσσης World Sailing Offshore Special Regulations.
		* Όλες οι ιστιοδρομίες κατατάσσονται στην κατηγορία 4 του κανονισμού.
		* Όλα τα σκάφη θα πρέπει να έχουν VHF με τα κανάλια 16 &72.
7. Σε περίπτωση ασυμφωνίας των κειμένων, το Αγγλικό κείμενο υπερισχύει.
8. **ΔΙΑΦΗΜΙΣΕΙΣ**
9. Θα ισχύσει ο Κώδικας Διαφημίσεων της World Sailing (World Sailing Advertising Code).
10. Σκάφη που φέρουν ατομική διαφήμιση πρέπει να έχουν σχετική γραπτή άδεια από την Εθνική τους αρχή και να καταθέσουν αντίγραφο της άδειας μαζί με τη δήλωση συμμετοχής.
11. Η Οργανωτική Επιτροπή μπορεί να απαιτήσει για την διαφήμιση του αγώνα, τα σκάφη να φέρουν τα παρακάτω
	1. Αριθμούς πλώρης με διαφήμιση οι οποίοι θα πρέπει να βρίσκονται και στις δύο πλευρές του σκάφους όσο το δυνατόν πιο κοντά στην πλώρη.
	2. Σημαία του χορηγού της διοργάνωσης, η οποία θα πρέπει να επιδεικνύεται στον επίτονο σε όλη τη διάρκεια του αγώνα.
12. Ο διοργανωτής μπορεί να ζητήσει χωρίς κόστος για τους αγωνιζόμενους, την εγκατάσταση στο σκάφος μηχανών λήψης video, συσκευών ανίχνευσης θέσεις, καθώς και τη φιλοξενία επισκεπτών των οποίων οι θέσεις στο σκάφος θα ορισθούν στις Οδηγίες Πλου.
13. **ΔΙΚΑΙΩΜΑ ΣΥΜΜΕΤΟΧΗΣ**
14. Όλοι οι συμμετέχοντες πρέπει να πληρούν τις προϋποθέσεις του Διεθνούς Κώδικα Καταλληλόλητας (World Sailing Eligibility Code)
15. Στον αγώνα γίνονται δεκτά σκάφη ολικού μήκους ίσου ή μεγαλύτερου των 7 μέτρων, με έγκυρο πιστοποιητικό καταμέτρησης για το 2016, σε μία από τις παρακάτω κλάσεις:
16. ORC International (ORCi)
17. ORC Club
18. Κάθε σκάφος μπορεί να συμμετάσχει σε μία από τις παραπάνω κλάσεις.
19. Για να δημιουργηθεί μία κλάση, απαιτείται η συμμετοχή τουλάχιστον τριών (3) σκαφών. Σε περίπτωση μη συμπλήρωσης σκαφών θα γίνει συγχώνευση κλάσεων.
20. Κάθε σκάφος, που συμμετέχει στον αγώνα πρέπει να έχει πλήρωμα Έλληνες πολίτες κατά το 50% τουλάχιστον, ένας εκ των οποίων θα πρέπει να είναι ο κυβερνήτης ή ο εντεταλμένος του εκπρόσωπος.
21. **ΣΥΜΜΕΤΟΧΕΣ**
22. Οι δηλώσεις συμμετοχής πρέπει να υποβληθούν στη γραμματεία της Επιτροπής Αγώνων το αργότερο μέχρι την Παρασκευή 24 Ιουνίου 2016 και ώρα 22:00, στο ειδικό έντυπο συμμετοχής του αγώνα.
23. Η Οργανωτική Επιτροπή δεν φέρει καμιά ευθύνη από τυχόν έξοδα που θα προκύψουν από την μη αποδοχή της συμμετοχής ενός σκάφους.
24. Η οργανωτική αρχή διατηρεί το δικαίωμα να δεχθεί δηλώσεις συμμετοχής και μετά τη λήξη του χρονικού ορίου υποβολής.
25. Για τη συμμετοχή στον αγώνα Ασπρόνησος 2016 δεν υπάρχει παράβολο συμμετοχής.
26. **ΔΗΛΩΣΕΙΣ ΣΥΜΜΕΤΟΧΗΣ**
27. Η δήλωση συμμετοχής κάθε σκάφους θα πρέπει να κατατεθεί προσωπικά από τον ιδιοκτήτη του ή τον κυβερνήτη του, στα γραφεία της γραμματείας του αγώνα την Παρασκευή 24 Ιουνίου 2016, 20:00 ώρα Ελλάδος έως 22:00.
28. Τα παρακάτω έγγραφα θα πρέπει να συνοδεύουν την Δήλωση Συμμετοχής:
	1. Έγκυρο για το 2016 πιστοποιητικό καταμέτρησης.
	2. Έγκυρη ασφάλεια έναντι τρίτων.
	3. Η γραπτή άδεια της εθνικής του αρχής, αν το σκάφος φέρει διαφήμιση.
	4. Κατάσταση πληρώματος με Ονοματεπώνυμο, Αριθμό Δελτίου Αθλητή και Όμιλο στον οποίο αυτός ανήκει.
	5. Τηλέφωνο και πρόσωπο επικοινωνίας τόσο στο σκάφος όσο και στην στεριά.

Αυτά αλλάζουν τον RRS 78.2.

1. Δεν επιτρέπεται καμιά αλλαγή στα πιστοποιητικά καταμέτρησης, μετά την Παρασκευή 24 Ιουνίου 2016 (22:00 ώρα Ελλάδος), εκτός και αν καθορίζεται από την Επιτροπή Καταμέτρησης και έχει την έγκριση της Διεθνούς Επιτροπής Ενστάσεων.
2. Ενστάσεις για θέματα καταμέτρησης γίνονται αποδεκτές μέχρι δύο ώρες από την τελική ανακοίνωση των συμμετοχών. Αυτό αλλάζει τον RRS 62.2.
3. **ΤΟΠΟΣ ΔΙΕΞΑΓΩΓΗΣ**

Ο αγώνας θα διεξαχθεί στη θαλάσσια περιοχή της Ανατολικής Λέσβου.

1. **ΠΡΟΓΡΑΜΜΑ**
2. ***Δηλώσεις Συμμετοχής – Επιθεωρήσεις – Έλεγχοι***

Παρασκευή 24 Ιουνίου 2016: από 20:00 έως 22:00

1. ***Συγκέντρωση Κυβερνητών***

Παρασκευή 24 Ιουνίου 2016: ώρα 21:00, στη μαρίνα Μυτιλήνης

1. ***Πρόγραμμα Ιστιοδρομιών***

Σάββατο 25 Ιουνίου 2016

Διαδρομή: παράκτια διαδρομή (Μυτιλήνη - Τοκμάκια)

Απόσταση: 13 ν.μ. περίπου

Ώρα εκκίνησης: 16:00

Κυριακή 26 Ιουνίου 2016

Διαδρομή: παράκτια διαδρομή (Τοκμάκια - Μυτιλήνη)

Απόσταση: 13 ν.μ. περίπου

Ώρα εκκίνησης: 16:00

1. **ΕΛΕΓΧΟΣ ΚΑΤΑΜΕΤΡΗΣΕΩΝ & ΕΠΙΘΕΩΡΗΣΗ ΣΚΑΦΩΝ**
2. Όλα τα σκάφη θα παραμείνουν στη διάθεση της Επιτροπής Ελέγχου Καταμετρήσεων και Επιθεωρήσεως σκαφών, για τη διενέργεια ελέγχων και επιθεωρήσεων, τις ημέρες των επιθεωρήσεων σύμφωνα με το πρόγραμμα.
3. Η Επιτροπή Αγώνων διατηρεί το δικαίωμα ελέγχου σκαφών απροειδοποίητα πριν από την έναρξη και μετά τον τερματισμό κάθε ιστιοδρομίας.
4. Ο ιδιοκτήτης ή ο εντεταλμένος εκπρόσωπος κάθε συμμετέχοντος σκάφους πρέπει να γνωρίζει ότι σύμφωνα με τον κανονισμό R.R.S. 78.1 έχει την ευθύνη να διατηρεί το σκάφος σύμφωνα με τους κανονισμούς της κλάσης.
5. **ΣΥΣΤΗΜΑ ΒΑΘΜΟΛΟΓΙΑΣ**

Για όλα τα σκάφη θα ισχύσει το σύστημα Χαμηλής Βαθμολογίας, σύμφωνα με το Παράρτημα Α των Διεθνών Κανονισμών Ιστιοδρομιών της ISAF RRS 2013-2016.

1. **ΣΥΣΤΗΜΑ ΔΙΟΡΘΩΣΗΣ ΧΡΟΝΟΥ**
2. Για την κλάση **ORCi** και **ORC Club** θα εφαρμοστεί το σύστημα **“Performance Curve Scoring”**. Αν τα διαθέσιμα στοιχεία καιρού κριθούν ανεπαρκή από την Επιτροπή Αγώνα, θα εφαρμοστεί το σύστημα **“Time on Time Scoring”**.
3. **ΟΔΗΓΙΕΣ ΠΛΟΥ**

Οι Οδηγίες Πλου θα δοθούν στους εντεταλμένους εκπροσώπους των συμμετεχόντων σκαφών στη Συγκέντρωση Κυβερνητών.

1. **ΑΣΦΑΛΙΣΗ**

Όλα τα συμμετέχοντα σκάφη στο αγώνα οφείλουν να διαθέτουν έγκυρη ασφαλιστική κάλυψη έναντι τρίτων, με ποσό τουλάχιστον το ελάχιστο προβλεπόμενο από την Ελληνική Νομοθεσία

1. **ΕΥΘΥΝΗ**
2. Όλοι οι συμμετέχοντες στον αγώνα Ασπρόνησος 2016, αγωνίζονται αποκλειστικά με δική τους ευθύνη.
3. Η Διοργανώτρια Αρχή και οι ορισμένες απ’ αυτήν επιτροπές, που σχετίζονται με την διοργάνωση του αγώνα, δεν φέρουν καμία ευθύνη για σωματική ή υλική ζημιά, τραυματισμό ή θάνατο ή ότι άλλο ήθελε συμβεί, πριν, κατά την διάρκεια ή μετά τον αγώνα.
4. Προσοχή από τους συμμετέχοντες θα πρέπει να δοθεί στον θεμελιώδη κανόνα R.R.S. 4 «Η απόφαση για τη συμμετοχή ή όχι σε μια ιστιοδρομία ανήκει αποκλειστικά στην ευθύνη του κάθε σκάφους».
5. **ΔΙΚΑΙΩΜΑ ΦΩΤΟΓΡΑΦΗΣΗΣ / ΒΙΝΤΕΟΣΚΟΠΗΣΗΣ**

Όλοι οι συμμετέχοντες στον αγώνα Ασπρόνησος 2016 αποδέχονται ότι η Διοργανώτρια Αρχή διατηρεί το δικαίωμα και την άδεια να χρησιμοποιήσει το όνομα και την εικόνα για κείμενο, φωτογραφία η βίντεο, είτε των ιδίων ή του σκάφους με το οποίο αγωνίζονται, για να δημοσιευτούν η να μεταδοθούν από ΜΜΕ ή για μελλοντική χρήση σαν διαφημιστικό υλικό, χωρίς καμία οικονομική απαίτηση. Τα Ονόματα των συμμετεχόντων και γενικά το βιογραφικό υλικό τους μπορούν επίσης να χρησιμοποιηθούν η αναπαραχθούν με οποιονδήποτε γνωστό τρόπο. Η Χρησιμοποίηση στοιχείων του αγώνα Ασπρόνησος 2016, επιτρέπεται μόνο κατόπιν έγγραφης άδειας από την Διοργανώτρια Αρχή.

1. **ΕΛΛΙΜΕΝΙΣΜΟΣ**

Ο ελλιμενισμός των σκαφών θα γίνει στη Μαρίνα Μυτιλήνης.

1. **ΕΠΑΘΛΑ**

Θα απονεμηθεί έπαθλο στον 1ο, 2ο & 3ο νικητή της Γενικής Κατάταξης κάθε κλάσης.

1. **ΧΑΡΤΕΣ & ΒΟΗΘΗΤΙΚΕΣ ΕΚΔΟΣΕΙΣ**

Συνιστάται η χρήση των χαρτών των περιοχών της Ε.Υ.Υ. [www.hnhs.gr](http://www.hnhs.gr).

1. **ΠΛΗΡΟΦΟΡΙΕΣ**

Ιστιοπλοϊκός Όμιλος Μυτιλήνης

Μαρίνα Μυτιλήνης

Τ.Θ. 32, Τ.Κ. 81100 – Μυτιλήνη

e-mail: info@i-o-m.gr

Μάϊος 2016

Η Οργανωτική Επιτροπή